धर्मशाला में आईपीएल देखने पहुंची थीं एक्ट्रेस, इंस्टाग्राम पर शेयर कीं फोटोज
Bollywood actress Preity Zinta visited Dharamshala to watch the IPL and had a meeting with Dalai Lama along with her husband प्रीति जिंटा आईपीएल 2023 में पंजाब किंग्स का समर्थन करने के लिए इन दिनों इंडिया में हैं।
प्रीति जिंटा आईपीएल 2023 में पंजाब किंग्स का समर्थन करने के लिए इन दिनों इंडिया में हैं। इसी बीच उन्होंने अपने पति जीन गुडएनफ के साथ धर्मशाला में दलाई लामा से मुलाकात की है। इस बात की जानकारी खुद प्रीति ने सोशल मीडिया पर फोटोज शेयर करके दी है। इन फोटोज में दोनों, दलाई लामा से बातचीत और हंसी- मजाक करते हुए दिखाई दे रहे हैं।
देखें फोटोज....
'दलाई लामा से धर्मशाला में मिलना सब कुछ है'
इन तस्वीरों को शेयर करते हुए प्रीति ने कैप्शन में लिखा, 'धर्मशाला में आईपीएल समाप्त करना वह नहीं था जिसकी मुझे उम्मीद थी, लेकिन परम पावन दलाई लामा से धर्मशाला में मिलना वह सब कुछ था जिसकी मुझे आशा थी। बहुत आभारी हैं कि हमें उनके साथ कुछ समय बिताने का मौका मिला क्योंकि उन्होंने ज्ञान के मोती बांटे और हमारे साथ हंसी।'
प्रीति ने खाया स्ट्रीट फूड 
प्रीति ने एक और पोस्ट अपने इंस्टाग्राम पर शेयर की है। इस फोटो में प्रीति कार के अंदर बैठकर मुस्कुराते हुए स्ट्रीट फूड के मजे ले रही हैं।फोटो में प्रीति के हाथ में एक दही पूरी से भरी प्लेट दिखाई दे रही है। इस फोटो को शेयर करते हुए एक्ट्रेस ने कैप्शन में लिखा, 'वापस उतरने के बाद सबसे पहले रुकें'।
फिल्म इंडस्ट्री से दूर हैं प्रीति जिंटा
पिछले कुछ सालों से प्रीति जिंटा ने फिल्मों से दूरी बना ली है। वह इन दिनों आईपीएल में पंजाब किंग्स के को-ओनर के तौर पर टीम को सपोर्ट कर रही हैं। वर्कफ्रंट की बात करें तो प्रीति आखिरी बार सनी देओल, अरशद वारसी के साथ भैय्याजी सुपरहिट में नजर आई थीं। उन्होंने साल 2016 में एक बिजेसमैन से शादी की थी। शादी के बाद वह अपने पति और दो जुड़वा बच्चों जय और बेटी जिया के साथ लॉस एंजेलिस में रहती हैं।
